**ÚVODNÉ STRETNUTIE S BIRMOVANCAMI**

Ahojte birmovanci, tak ako po prvom stretnutí? Tešíte sa na ďalšie?

Keďže čas prázdnin naše stretnutia preruší, pripomeniem v krátkosti čo bolo na našom úvodnom stretnutí a pripomeniem na čom sme sa dohodli alebo pre nedostatok času sme nemohli dôkladnejšie rozobrať.

1. Na úvodnom stretnutí sme sa pomodlili a pripomenuli si význam modlitby. Pomohli sme si čítaním zo Sv. Písma ( Lk 11,1, Jn 17, 20-26, Mt 11, 25-30 a Lk 10, 21-22) - ak chcete, môžete si niečo prečítať o modlitbe tu: <https://dku.abuba.sk/node/600>

 **Úloha č. 1:** *pripraviť si krátku modlitbu- súkromnú*: chváliť a ďakovať za to, čo si každý z vás uvedomuje, že dostal od Boha :) - predstaviť si, že Boh je pred tebou a rozprávaš sa s ním ako so svojim Otcom :)

2. Animátori vám hovorili čo sa bude robiť na stretnutiach. Rozprávali sme sa o vzťahu k Bohu, o tom, čo vás motivovalo k tomu, aby ste prijali sviatosť birmovania. Dôvody boli rôzne.

3. Pomocou obálky v pracovnom zošite sme si hovorili o daroch Ducha Svätého – doplnili ste si číslo 7 a TEŠITEĽA.

 **Úloha č. 2:** *vymaľovať holubicu – symbol a jednotlivé obr. darov –* pouvažovať a zamyslieť sa nad darmi, ktorými ma Duch Sv. obdaruje pri sviatosti birmovania.

4. Hovorili sme o birmovnom patrónovi, nie všetci už viete akého budete mať birmovného patróna.

**ÚLOHA č. 3**: *vyplniť list Meno môjho birmovného patróna* (vhodné do konca decembra 2020)

5. Úvodná téma stretnutia mala názov Od skupiny k spoločenstvu. Zatiaľ sme len skupina ľudí, ktorí sa nepoznajú, ale postupne sa spoznávame, spolupracujeme a obohacujeme sa navzájom. Tak začíname vytvárať jedno spoločenstvo, kde sa navzájom poznáme, pomáhame si a kráčame jedným smerom - k Bohu.

**ÚLOHA č. 4:** *napísať niečo o sebe vyplniť Pomôcka č. 1*

6. Aby naše stretnutia boli pre nás obohatením, stanovili sme si spoločne pravidlá, vyplnili si Pomôcka č. 2. Išlo o jednoduché pravidlá, napr.: na stretnutie budem prichádzať načas, vypnem si mobil, budem sa aktívne zapájať do danej témy,...

**ÚLOHA č. 5:** *počas prázdnin si prečítajte z biblie:*  Skutky apoštolov - prečítať si 1.-3. kapitolu a poznačiť si, čo vás zaujalo do pracovného zošita zozadu.

Začína to: **1. Venovanie** a končí   **3 Uzdravenie chromého ...**26 Boh predovšetkým....od vašich neprávostí.

**ÚLOHA č. 6:** *pozrieť a premýšľať tento týždeň nad úryvkom* **Jn 2,19** - Pán Ježiš povedal: *Zborte tento chrám a za tri dni ho postavím*. - Ježiš tu hovorí o chráme svojho tela. Aj naše telo je chrámom Ducha Sv.  Jeho pôsobením môžeme a máme konať dobro - stačí sa len pozrieť okolo seba a nechať ho pôsobiť v nás.

7. Rozdali sme vám kartičky na zaznamenávanie si účasti vykonať si 9 prvých piatkov po sebe bez prerušenia. Na vysvetlenie ste dostali aj sprievodný list, ktorý vám mal priblížiť dôležitosť tohto vášho rozhodnutia. (prvé piatky môžete začať najneskôr od septembra, aby ste to stihli do mája, kedy by pravdepodobne mala byť sv. birmovania)

8. Vybrali ste si medzi sebou jedného hlavného vedúceho skupiny a jeho pomocníka. Ich úlohou má byť, aby ste ho informovali ak nemôžete prísť na stretnutie a povedať mu aj dôvody a on následne potom by mal pre vás informácie o tom, čo sa dialo na stretnutí, čo sa pripravuje, prípadne ak treba vo farnosti s niečím pomôcť.

Dôvody neúčasti budú zaznamenávané a ak by ich malo byť viac, treba riešiť s pánom farárom osobne.

**Upozorňujeme na balíček služieb vo farnosti:**

Povzbudzujeme vás v službe vo farnosti. Zapojte svoje ruky, nohy, myseľ, hlas. Môžete spievať, pomôcť pri sv.omši (čítanie, prosby, miništrovanie, upratovanie...) – nahláste sa animátorom cez vedúcich skupín alebo osobne, v čom by ste chceli a vedeli pomôcť.

Otvorte oči a pozerajte okolo seba: čo, kde a kedy treba a čím by som mohla/mohol pomôcť.

Do chrámu Božieho prichádzajme ako k svojmu Otcovi, často a s radosťou. Nie len na sv. omše ale aj pomôcť upratať v sobotu ráno, pomodliť sa ruženec, priniesť a naaranžovať kvetinovú výzdobu - ak mám tento dar, je to dar, nenechám si ho len pre seba, ale rozdelím sa a tak poslúžim a pomôžem, kde treba. „Lebo kto má, tomu sa pridá a bude mať hojne, ale kto nemá, tomu sa vezme aj to, čo má.“ Mt 13,12

Vaši animátori sa na vás tešia na budúcom stretnutí v septembri.

Ak by bol ale z vašej strany záujem o spoločnú prázdninovú opekačku, radi sa s vami stretneme na farskom dvore. Dajte vedieť cez vašich zástupcov. Prípadne aj dátum a čas.

**Oznam:** - kto ešte nemá pracovný zošit, môže si ho vyzdvihnúť u p.farára v sakristii po sv.omši, a tiež aj kartičky na prvé piatky. Ak by si niekto nevedel zohnať Sv. Písmo alebo nemá možnosť si ho zabezpečiť, nech to oznámi vedúcemu skupiny alebo p. farárovi. Zopár ich máme k dispozícii :)

 pán farár a Vaši animátori